Prof. Mgr. Katarína Slobodová Nováková, PhD. rektorka Univerzity sv. Cyrila a Metoda v Trnave, so sídlom Nám. J. Herdu č. 577/2, 917 01 Trnava, identifikačné číslo 36 078 913, podáva informáciu o voľnom pracovnom mieste na pozíciu:

**referent pre plán a rozpočet**

**Kvalifikačné predpoklady a kritériá:**

* *vysokoškolské vzdelanie 1. stupňa alebo 2. stupňa v odbore ekonómia;*
* *resp. stredné odborné vzdelanie s maturitou v odbore ekonómia;*
* *prax: najmenej 3 roky v oblasti finančného plánovania , resp. finančného účtovníctva ;*
* *analytické myslenie, zodpovednosť, precíznosť, komunikačné zručnosti;*
* *práca v informačnom systéme SAP;*
* *počítačové zručnosti, Word, Excel, Outlook;*
* *znalosť podvojného účtovníctva výhodou.*

**Stručná náplň práce:**

* *samostatné spracovanie agendy financovania a rozpočtovania podľa platnej legislatívy; metodiky a interných predpisov organizácie;*
* *implementácia nových postupov v spolupráci s dodávateľom IS SAP;*
* *rozpis dotácie v zmysle platnej metodiky, analytická činnosť;*
* *rozpis rozpočtu a jeho úpravy v informačnom systéme;*
* *rozpočtová klasifikácia príjmov a výdavkov, spracovanie ZPC;*
* *výkazníctvo a štatistiky, práca v systéme Štátnej pokladnice;*
* *spolupráca na výročných správach o hospodárení;*
* *súčinnosť pri kontrolách a auditoch.*

**Termín nástupu:** 3/2024

**Miesto výkonu práce:** Univerzita sv. Cyrila a Metoda v Trnave

**Termín pohovoru:** 2/2024 (presný termín, spôsob a miesto konania bude uchádzačom oznámený písomne alebo telefonicky minimálne jeden týždeň vopred).

**Platové podmienky:** podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov podľa počtu odpracovaných rokov + osobné ohodnotenie (nástupný funkčný plat 1 200 € brutto) . Uchádzač musí spĺňať predpoklady pre výkon práce vo verejnom záujme v zmysle § 3 ods. 1 zákona č. 552/2003 Z. z. o výkone práce vo verejnom záujme v znení neskorších predpisov, konkrétne musí mať úplnú spôsobilosť na právne úkony, musí byť bezúhonný a musí spĺňať stanovené kvalifikačné predpoklady a osobitné kvalifikačné predpoklady.

**Prihlášku s prílohami:**

- profesijný životopis,

- overené kópie dokladov o vzdelaní,

- súhlas so spracovaním osobných údajov/www.ucm.sk, sekcia „výberové konania“/

posielajte do 09.02.2024 na adresu:

Univerzita sv. Cyrila a Metoda v Trnave

Personálny referát

Námestie Jozefa Herdu č. 577/2

917 01 Trnava